BOSNA I HERCEGOVINA

REPUBLIKA SRPSKA

OSNOVNI SUD U BIJELJINI

Broj predmeta: 80 0 P 108780 20 P 2
Dana,30.07. 2021. godine 


Osnovni sud u Bijeljini,sudija Mićić Ljubiša, odlučujući po tužbi tužioca Đ.M.,sina N.,iz T.,…,Grad B., koga zastupa punomoćnik D.D.,advokat iz B. sa sjedištem kancelarije u ulici …, protiv tuženih, Đ.N., sina D., iz T. …,Grad B.,  i Đ.Z.,kćeri R., iz T. …,Grad B., koje tužene zastupaju punomoćnici R.I. i R.M.,advokati iz B. sa sjedištem kancelarije u ulici …, i punomoćnik po krvnom srodstvu kćerka Đ.S.,kći N.,iz T. …,Grad B., uz učešće  umješača na strani tuženih njihove kćerke V. rođene Đ.M.1.,kćeri N..1,iz N.B.,…,Republika Srbija koju zastupa punomoćnik po krvnom srodstvu sestra Đ.S.,kći N.1.,iz T. …, B., radi utvrđenja i uknjižbe, vrijednost predmeta spora 1.000,00 KM, nakon što je dana 01.07.2021.godine u prisustvu tužioca, punomoćnika tužioca,punomoćnika tuženih i to advokata R.I. iz B. i Đ.S. iz T. koja je punomoćnik i umješača,te u prisustvu umješača V.rođene Đ.M.1.,održao i zaključio usmenu i javnu glavnu raspravu, dana 30.07.2021.godine donio je sljedeću

PRESUDU

I-Usvaja se u cijelosti kao osnovan tužbeni zahtjev tužioca koji glasi: 
„Utvrđuje se da je tužilac Đ.S.,sin N.,iz T.,B., građenjem stekao pravo svojine sa dijelom 1/1 na stambenom objektu dimenzija 5,60mx11,34 m plus 2,88mx4,40m, štali-prizemnom objektu dimenzija 8,10mx4,15m plus 5,00 mx6,00m, svinjcu uz štalu dimenzija 4,15 mx2,20m, čardaku dimenzija 7,24mx1,72m i na zemljištu za redovnu upotrebu navedenih objekata u površini od 647 m2 i to na dijelu parcela kč.br. 553,554, i 555,sve upisane u list nepokretnosti broj 24 k.o. Trnjaci i zemljišno-knjižni uložak broj 23 k.o. Trnjaci, a koji objekti su na skici snimanja vještaka geodetske struke Gajić Zorana od 14.02.2021.godine, koja skica je sastavni dio ove presude, prikazani sa navedenim dimenzijama i označeni brojevima 3,4,5,6 i 7, a zemljište za redovnu upotrebu objekata na istoj skici uokvireno plavom bojom, što su tuženi dužni priznati i trpjeti da se navedeno zemljište za redovnu upotrebu zajedno sa opisanim objektima otpiše iz postojećeg lista nepokretnosti broj 24 k.o. Trnjaci i zemljišno-knjižnog uloška broj 23 ko. T., i upiše u novi list nepokretnosti i zemljišno-knjižni uložak iste katastarske opštine k.o. T.,na ime tužioca Đ.M.,sina N.,iz T.,B. kao posjednika i vlasnika sa dijelom 1/1, sve u roku od 30 dana od dana pravosnažnosti presude pod prijetnjom mjera prinudnog izvršenja“.  

II-Obavezuju se tuženi Đ.N. i Đ.Z. da tužiocu Đ.M.,   nadoknade  troškove parničnog postupka u iznosu od 2.999,00 KM, sve u roku od 30 dana od dana pravosnažnosti presude, pod prijetnjom mjera prinudnog izvršenja.

Preko dosuđenog iznosa sporedni zahtjev tužioca za naknadu troškova parničnog postupka se odbija kao neosnovan. 

Obrazloženje

Tužilac Đ.M.,sin N.,iz T.,B.  je ovom sudu preporučenom pošiljkom dana 02.08.2019.godine podnio tužbu protiv tuženih-oca Đ.N.,sina D.,iz T.,B., i sestre Đ.S., iz T.,B., u kojoj je naveo da je prije zasnivanja porodice živio u zajedničkom domaćinstvu sa tuženim, a nakon toga da mu je prvotuženi kao svom sinu dao saglasnosti i odobrenja da može na njegovom zemljištu odnosno parceli kč.br. 553 i 554, k.o. Trnjaci sagraditi sebi porodičnu kuću i pomoćne domaćinske objekte, što je tužilac i učinio te je počev od 1988. godine pa nadalje, na pomenutim parcelama sagradio porodični stambeni objekat dimenzija oko 12,5m x 5m, čardak dimenzija oko 8mx 2m, šupu-svinjac sa štalom dimenzija oko 8mx4m i 5mx5m. Pozivajući se na odredbu člana 24. Zakona o osnovnim svojinsko-pravnim odnosima koje regulišu institut građenja na tuđem zemljištu, a koji zakonski propis je važio u vrijeme gradnje objekata, tužilac je  tužbenim zahtjevom iz tužbe u odnosu na tužene Đ.N. i Đ.S.tražio da se utvrdi da je građenjem objekata stekao pravo vlasništva zemljištu pod objektima i za njihovu redovnu upotrebu, uz obavezu tuženih Đ.N. i Đ.S. da to priznaju, a tuženog Đ.N. kao u vrijeme podnošenje tužbe upisanog posjednika i vlasnika parcela na kojima su objekti  Đ.N. i da trpi da se tužilac na osnovu presude, uknjiži kao posjednik i vlasnik nekretnina u javnim evidencijama, pod prijetnjom prinudnog izvršenja. 

Nakon što je tužbu u odnosu na tuženu Đ.S. povukao i istovremeno izvršio preinačenje tužbe u subjektivnom smislu obuhvatanjem na strani tuženog majku Đ.Z., iz razloga navedenih u daljem obrazloženju presude, te nakon obavljenih vještačenja u ovoj pravnoj stvari tužilac je preko punomoćnika uredio tužbeni zahtjev na ročištu za glavnu raspravu od 01.07.2021.godine kojim je tražio da se utvrdi  da je građenjem stekao pravo vlasništva na objektima i zemljištu pod objektima i koje služi za njihovu redovnu upotrebu, kao i da tuženi trpe da se tužilac na tim nekretninama u javnim evidencijama uknjiži kao isključivi posjednik i vlasnik, kako je to navedeno u izreci ove presude, kod kog zahtjeva je ostao do zaključenja ročišta za glavnu raspravu, opredjeljeno potražujući troškove parničnog postupka. 

U blagovremenom odgovoru na tužbu tuženi Đ.N. i Đ.S., preko punomoćnika advokata R.M. iz B., su  osporili tužbeni zahtjev kao neosnovan, tužena Đ.S. je istakla prigovor nedostatka pasivne legitimacije jer predmetne nerketnine nisu uknjižene kao njena svojina i posjed, a oba tužena su istakla da su predmetni pomenuti objekti građeni, najvećim dijelom zajedničkim sredstvima parničnih stranaka, zbog čega tužilac ne može biti isključivi vlasnik i posjednik predmetnih objekata i zemljišta potrebnog za redovnu upotrebu (što su i sami demantovali u nastavku postupka preko saslušanih svjedoka tuženih), da nije jasno zbog čega se tužilac poziva na odredbu člana 24. ranije važećeg Zakona o osnovnim svojinsko-pravnim odnosima, kada je pitanju sticanje prava svojine, građenjem na tuđem zemljištu regulisano odredbom člana 59. Zakona o stvarnim pravima, uz navod da je prvotuženi, spreman da sa tužiocem riječi ovaj problem mirnim a ne sudskim putem, i to zaključenjem ugovora o rasporedu svoje imovine, za života ili sačinjavanjem testamenta, kao i da je do predmetne tužbe došlo po nagovoru ili pod pritiskom tužiočeve supruge odnosno njihove snaje. 

Nakon održanog pripremnog ročišta 19.11.2019.godine,podneskom od 26.12.2019.godine punomoćnik tuženih je obavjestio sud da je supruga prvotuženog, i majka tužioca i drugotužene, podnijela ovom sudu tužbu radi utvrđivanja i diobe bračne tekovine kojom su obuhvaćene i nekretnine koje su predmet ovog spora,a koji predmet je protokolisan pod brojem 80 0 P 112861 19 P, i u kome je,što je među strankama nesporno, donijeta presuda na osnovu priznanja broj 80 0 P 112861 19 P od 20.01.2020.godine (pravosnažna dana 23.01.2020.godine) kojim je usvojen tužbeni zahtjev tužilje u tom predmetu Đ.Z.,kći R., iz Trnjaka protiv tuženog Đ.N.,sin D.,iz T., te je utvrđeno da su tužilja i tuženi tokom trajanja bračne zajednice zajednički stekli,između ostalih, i  parcele označene kao  kč.br. 553 u naravi zemljište sa izgrađenom stambenom zgradom i pomoćnom zgradom,  kč.br. 554 u naravi voćnjak , kč.br. 555 u naravi njiva, kč.br. 552 nekategorisani put, sve upisane u zemljišno-knjižnom ulošku broj 23  k.o. Trnjaci, a kojim nekretninama po katastarskoj evidenciji odgovaraju nekretnine upisane u Listu nepokretnosti broj 24 k.o. T., na ime Đ.N. kao vlasnika i posjednika sa dijelom 1/1,  te je tuženi u tom predmetu obavezan da prizna i trpi da se tužilja Đ.Z. na osnovu presude, uknjiži kao suvlasnik i suposjednik na ovim nekretninama sa dijelom od 1/2. Ova presuda na osnovu priznanja je provedena u javnim evidencijama o nekretninama. 

Nakon toga punomoćnik tužioca je sudu dostavio podnesak od 17.02.2020.godine kojim je povukao tužbu u odnosu na tuženu Đ.S., te istovremeno izvršio preinačenje tužbe u subjektivnom smislu kojim je na strani tuženog, u skladu sa pravosnažnom presudom na osnovu priznanja ovog suda od 20.01.2020.godine, obuhvatio i svoju majku, Đ.Z., suprugu tuženog Đ.N.,uz koji podnesak je dostavio primjerak uređene tužbe u kojoj je navedena vrijednost predmeta spora od 1.000,00 KM. 

Na pripremnom ročištu od 24.06.2020.godine punomoćnik tužene Đ.S. se saglasio sa povlačenjem tužbe i prijedloga mjere obezbjeđenja u odnosu na oba tužena, koji je postavljen još u tužbi, nakon čega je sud donio rješenje broj 80 0 P 108780 19 Mo  od 24.06.2020.godine kojim je utvrdio da je prijedlog za određivanje mjere obezbjeđenja povučen, kao i rješenje broj 80 0 P 108780 19 P kojim je utvrdio da je tužba u ovoj pravnoj stvari povučena u odnsou na tuženu Đ.S. kći N., iz T., koja rješenja su pravosnažna 24.06.2020.godine. 

Na istom ročištu od 24.06.2020.godine  advokat R.M. iz B. se kao punomoćnik i nove tužene Đ.Z.,iz T. (sudu dostavio punomoć dana 16.09.2020.godine, a datirana sa 12.05.2019.godine)  u njeno ime izjasnio u pogledu uređene tužbe, ističući da daje identičan odgovor na tužbu odnosno da se Đ.Z. pridružuje navodima iz odgovora na tužbu koji je dao u ime vlastodavca Đ.N. na koji način je Đ.Z. dala saglasnost na subjektivno preinačenje tužbe i upustila se u raspravljanje. Kako među strankama tokom postupka nije došlo do zaključenja sudskog poravnanja, tuženi su u daljem toku postupka predložili da se odbije tužbeni zahtjev kao neosnovan, uz navod da su stambeni objekat i štala označeni brojevima 3 i 5 na skici vještaka geodetske struke Gajić Zorana od 14.02.2021.godine, građeni od strane tužioca uz odobrenje i saglasnost njegovih roditelja-tuženih na njihovom zemljištu za rješavanje stambenog pitanja tužioca, dok za ostale kasnije izgrađene pomoćne objekte na spornom zemljištu tužilac, koji je nesporno iste sagradio, nije imao saglasnost roditelja za to, kao i da je tužilac prilikom gradnje svih objekata na spornom zemljištu znao da gradi na zemljištu u vlasništvu svojih roditelja odnosno u to vrijeme gradnje svog oca prvotuženog Đ.N. zbog čega nisu ispunjeni zakonski uslovi za sticanje prava vlasništva građenjem (kao originarnim načinom sticanja svojine). Tuženi su postavili opredjeljeni zahtjev za naknadu troškova parničnog postupka. 

Nakon održanog pripremnog ročišta od 24.06.2020.godine je zakazan i obavljen uviđaj na licu mjesta u T. dana 08.09.2020.godine na kome je opisano lice mjesta nakon što su tužilac i njegov punomoćnik pokazali nekretnine koji su predmet spora-objekti koje koristi tužilac sa porodicom (porodična stambena zgrada i pomoćni objekti) a koji su opisani u nalazu i mišljenju vještaka geodetske i građevinske struke sa datim dimenzijama. Obzirom da su tuženi (koji su zbog starosti bili spriječeni da prisustvuju uviđaju na licu mjesta u T.) sud je postupak vratio u fazu održavanja pripremnog ročišta koje je održano dana 28.10.2020.godine nakon čega je ponovo zakazan i obavljen uviđaj na licu mjesta u T. dana 29.12.2020.godine u prisustvu vještaka geodetske i građevinske struke, koje je održano u otežanim uslovima uz obavezu obezbjeđivanja lica mjesta od strane policijskih službenika Okružnog centra sudske policije B. jer je došlo do verbalnog sukoba i pokušaja fizičkog napada tuženih i njihovog punomoćnika-kćerke na članove sudske komisije kako to slijedi iz sadržine zapisnika o uviđaju od 01.12.2020.godine na kome je konstatovana i ponuda tuženog Đ.N. da tužiocu –sinu Đ.M. (Đ.M.) „prevede“ 500-600 m2 zemljišta sa objektima koje je sagradio  ali je nakon protivljenja njegove kćerke Đ.S., tuženi Đ.N. odustao od ovog prijedloga za zaključenje sudskog poravnanja. 

Nakon događaja sa uviđaja od 29.12.2020.godine punomoćnik po krvnom srodstvu tuženih, kćerka Đ.S. iz T.je podnijela zahtjev za izuzeće do tada postupajućeg sudije u predmetu, koji je odbijen kao neosnovan rješenjem Predsjednika suda od 03.03.2021.godine ali je istovremeno određeno da predmet CMS sistem dodijeli u rad drugom sudiji. 

Na ročištu za glavnu raspravu od 18.05.2021.godine koje je održano pred novim  sudijom, na pitanje suda u smislu člana 114. Zakona o parničnom postupku punomoćnici parničnih stranaka su se saglasili da se pročitaju zapisnici sa uviđaja na licu mjesta od 08.09.2020.godine i 29.12.2020.godine kao jedinim dokazima koji su do tada provedeni nakon zaključenja pripremnog ročišta (odnosno da se ponovo ne obavlja uviđaj na licu mjesta). 

Tuženi su u toku parnice raspolagali sa nekretninama-zemljištem na kome su sagrađeni objekti od strane tužioca, i to kč.br. 553,554 i 555, sve k.o. Trnjaci,a koje su predmet spora, i to ugovorom o doživotnom izdržavanju OPU-1564/2020 od 06.10.2020.godine obrađenim od strane notara Šekarić Ljubice, sa službenim sjedištem u B.,  koji su kao primaoci izdržavanja zaključili sa svojom kćerkom V.M. iz N.B.koja je saslušana kao svjedok na ročištu za glavnu raspravu kada je istakla da ugovor do dana održavanja rasprave nije raskinut niti je na drugi način stavljen van snage, predaja u posjed nekretnina iz predmetnog ugovora nije izvršena niti se stoga davalac izdržavanja upisao u zemljišnim knjigama kao vlasnik predmetnih parcela, jer za to nisu ispunjeni uslovi iz člana 139. Zakona o nasljeđivanju („Službeni glasnik Republike Srpske“broj 1/2009,55/09-ispravka, 91/16, 28/2019-Odluka Ustavnog suda Republike Srpske, i  82/2019-u daljem tekstu ZN) kojim je propisano da ugovor kojim se jedan ugovarač obavezuje da izdržava doživotno drugog ugovorača ili neko treće lice,a kome drugi ugovarač izjavljuje da mu ostavlja svou svoju imovinu ili jedan njen dio u nasljeđe nije ugovor o nasljeđivanju, nego je to ugovor o otuđivanju uz naknadu cijele ili dijela imovine koja pripada primaocu izdržavanja u vrijeme zaključenja ugovora, čija je predaja davaocu izdražvanja odgođena do smrti primaoca izdržavanja (ugovor o doživotnom izdržavanju), a u zemljišnoj knjizi  je zabilježeno  pravo iz  ovog ugovora,shodno članu 140.ZN Zakona o nasljeđivanju,  što je sud utvrdio iz zemljišno-knjižnog izvatka za zemljišno-knjižni uložak broj 23 k.o. Trnjaci od 28.05.2021.godine.  

Prednja okolnost nije bila smetanja da se ova parnica između istih parničnih stranaka okonča kako to propisuje član 61. stav 1. Zakona o parničnom postupku. 

Na zahtjev svjedoka V.M. sa ročišta za glavnu raspravu od 08.06.2021.godine za stupanje u parnicu u svojstvu umješača na strani tuženih,koji zahjtev je postavila  nakon što je saslušana u ovoj pravnoj stvari,i nakon izjašnjenja parničnih stranaka po ovom zahtjevu sa istog ročišta, a cijeneći da upravo iz naprijed navedenih razloga ista ima pravni interes za uspjeh tuženih u postupku sud je na osnovu člana 369. i 370. ZPP rješenjem sa ročišta od 08.06.2021.godine dozvolio V.M.,kći N.,izu N.B. stupanje u parnicu na strani tuženih u svojstvu umješača, uz obavezu da primi parnicu u stanju u kome se nalazi u vrijeme miješanja kako je propisano članom 371. ZPP (svjedok je izjavio da je upoznata sa parnicom od njenog samog početka, te je ovlastila sestru Đ.S. iz T. da je zastupa kao punomoćnik u ovom predmetu koja se sa tim saglasila). 

U toku postupka provedeni su dokazi uvidom i čitanjem dopisa Ministarstva unutrašnjih poslova Republike Srpske Policijska uprava Bijeljina, Policijska stanica Bijeljina 2 broj 15-01/3-052-1343/19 od 12.11.2019. godine, pročitan je zapisnik ovog suda sa uviđaja na licu mjesta u T. broj 80 0 P 108780 19 P od 08.09.2020. godine, zapisnik ovog suda sa uviđaja na licu mjesta u T. broj 80 0 P 108780 20 P2 od 29.12.2020. godine,nalaz i mišljenje vještaka geodetske struke Gajić Zorana od 16.02.2021. godine sa prilozima skica snimanja 80 0 P 108780 19 P od 14.02.2021. godine, spisak koordinata snimljenih tačaka po istom geometru za k.o.T., dio fotosnimka br. 10 k.o.T., pravosnažna presuda na osnovu priznanja Osnovnog suda u Bijejini  br. 80 0 P 112861 19 P od 20.01.2020. godine,nalaz i mišljenje vještaka građevinske struke Milićević Mladena iz B. od 17.02.2021. godine,koji vještaci su saslušani na ročištu za glavnu raspravu u cilju obrazlaganja nalaza i mišljenja,  na saglasan predlog punomoćnika parničnih stranaka i umješača pročitan ugovor o doživotnom izdržavanju br.OPU 1564/20 od 06.10.2020. godine,prepis Lista nepokretnosti 24 k.o. T. od 24.05.20214.godine i zemljišno-knjižni izvadak za zemljišno-knjižni uložak broj 23 k.o. T. od 28.05.2021.godine, te je saslušan tužilac kao parnična stranka, kao i svjedoci
Đ.M.2., Đ.S.1.,Đ.Đ., G.N.,Đ.R., zatim je kao svjedok saslušana Đ.S. kćerka tuženih i njihov punomoćnik u ovom postupku (na glavnoj raspravi prva saslušana od svjedoka upravo što je punomoćnik tuženih)   kao i  V.M.-kojoj je nakon saslušanja na njen zahtjev sud procesnim rješenjem sa ročišta od 08.06.2021.godine dozvilo stupanje u predmetnu parnicu na stranih tuženih u svojstvu umješača. 
Pri tom prema opšteprihvaćenom stavu sudske prakse punomoćnici stranaka i umješači mogu biti saslušani u svojstvu svjedoka (Okružni sud u Bjelovaru Gž-49/(0 od 02.04.1980.godine objavljeno u Komentaru Zakona o parničnom postupku u Federaciji Bosne i Hercegovine i Republici Srpskoj, autora Zlatko Kulenović Stjepan Mikulić, Svjetlana Milišić-Veličković Jadranka Stanišić i Danka Vučina-Sarajevo 2005.godine strana 256).

Ocjenom provedenih dokaza u smislu člana 8 i člana 123 stav 2. Zakona o parničnom postupku („Službeni glasnik Republike Srpske“ br. 58/03 do 61/13-dalje ZPP)  sud je primjenom materijalnog prava na utvrđeno činjenično stanje, odlučio kao u izreci ove presude iz sledećih razloga. 

U dopisu MUP RS PU B.,Policijska stanica B. II broj 15-01/3-052-1343/19 od 12.11.2019.godine koji je upućen punomoćniku tuženih opisani su događaji kao i preduzete mjere i radnje policijskih službenika povodom prijava koje je istoj policijskoj stanici podnosila  Đ.S. protiv tužioca i njegove supruge. U istom dopisu je konstatovano da policijskoj stanici Đ.N. nije podnosio prijave protiv  Đ.M. i njegove supruge Đ.R..

Iz sadržine prepisa Lista nepokretnosti broj 24 k.o. T. od 24.05.2021.godine i zemljišno-knjižnog izvatka za zemljišno-knjižni uložak broj 23 k.o. T. od 28.05.2021.godine (nekretnine još nisu izložene odnosno nije uspostavljena jedinstvena evidencija-katastar nepokretnosti, nego je i dalje na snazi dualizam-dvojna evidencija katastra i zemljišne knjige), sud je utvrdio da su,između ostalih, na nekretninama kč.br. 553 zvana „Okućnica“ stambena zgrada površine 58 m2, pomoćna zgrada površine 46 m2, voćnjak 2. klase površine 356 m2 i dvorište površine 500 m2, kč.br. Okućnica voćnjak 2. klase površine 2050 m2 i kč.br. 555 „Okućnica“ njiva 2. klase površine 6993 m2, kao suposjednici i suvlasnici, sa idealnim dijelovima od po ½, upisani ovoparničnih tuženi Đ.N.i Đ.Z., pri čemu je upis Đ.Z., kako je to naprijed navedeno, izvršen na osnovu pravosnažne presude na osnovu priznanja ovog suda broj 80 0 P 112861 19 P od 20.01.2020.godine, uz upisanu zabilježbu prava iz ugovora o doživotnom izdržavanju u korist V.M.,kći N.,iz N.B.. 

Prednje slijedi i iz sadržine nalaza i mišljenja vještaka geodetske struke Gajić Zorana od 16.02.2021.godine nakon obavljenog uviđaja na licu mjesta u T. na kome je neposrednim zapažanjem suda, a po pokazivanju tužioca, konstatovan predmet spora odnosno stambeni objekat u kome tužilac živi sa svojom porodicom i pomoćni objekti koji su sastavni dio ekonomskog dvorišta koje koristi tužilac, a koje je, među strankama nesporno, sagradio tužilac (zajedno sa suprugom) na dijelovima parcela kč.br. 553, 554 i 555,k.o. T. koji objekti nisu upisani u važeći katastarski elaborat. Na skici snimanja koju je sačinio vještak geodetske struke Gajić Zoran broj 80 0 P 108780 19 P od 14.02.2021.godine, prikazani su navedeni objekti crvenim linijama sa dimenzijama i to prizemni stambeni objekat dimenzija 5,60mx11,34 m plus 2,88mx4,40m koji je označen brojem 3 ( sjeverno od ovog objekta se nalazi pomoćni objekat koji je u vlasništvu tuženih i upisan u elaborat, a sjevernoistočno stambena zgrada u kojoj žive tuženi sa kćerkom Đ.S. takođe upisan u katastarski elaborat,oba na parceli 553 k.o. Trnjaci), zatim je brojevima 5 i 6 prikazana je štala  prizeman pomoćni objekat dimenzija 8,10x4,15+5x6m, pod brojem 7 prikazan je prizemni pomoćni objekat pozicioniran zapadno uz štalu i to svinjac dimenzija 4,15x2,2m,  a brojem 4 prikazan je čardak dimenzija 7,24x1,72, kako to slijedi i iz sadržine nalaza i mišljenja vještaka građevinske struke Milićević Mladena od 17.02.2021.godine prema kome, a u shodno datim dimenzijama stambeni objekat ima površinu 76,18 m2, štala 63,62 m2, svinjac uz štalu 9,13 m2 i čardak 12,54 m2, a zemljište pod objektima i za njihovu redovnu upotrebu ukupne površine 647 m2, koja je izračunata po parametrima vještaka građevinske struke (dio kč.br. 553 u površini od 154 m2,dio kč.br. 554 od 334 m2 i dio kč.br. 555 od 159 m2), je na skici vještaka geodetske struke prikazano i uokvireno plavom bojom, pri tom od prizemnog stambenog objekta 3 istočno prema stambenom objektu u kome žive tuženi, međa je određena u širini od 4 m, a od pomoćnog objekta štale  istočno do međe sa pomoćnim objektom tuženih u širini od 3,5 m, sjeverno od pomoćnog objekt 6 do uokvirene međe plavom bojom na skici je širina 4 metra, a zapadno od pomoćnih objekata čardaka i svinjca obilježeni brojevima 4 i 7 do uokvirene međe plavom bojom 1 metar. 

Pored toga na skici vještaka je žutom bojom,prikazan put kojim se pristupa do zemljišta pod objektima koje je izgradio tužilac i zemljišta za njihovu redovnu upotrebu uokvirenog plavom bojom na skici, koji je sastavni dio parcela kč.br. 553 u površini od 152 m2, dio kč.br. 554 od 43 m2 i dio kč.br. 555 od 19 m2, ukupne površine 214 m2, ali u odnosu na ovo zemljište tužilac nije postavio tužbeni zahtjev,što ga ne sprečava da to učini, ukoliko pravosnažno uspije u ovom sporu, u drugom parničnom postupku jer je nesporno da ovo zemljište i sada tužilac i članovi njegove porodice faktički koriste kao pristup svojim objektima preko parcele 552 k.o. T. koja je u suvlasništvu tuženih, pozicionirana sa istočne strane spornog lica mjesta.

Prilikom saslušanja na ročištu za glavnu raspravu od 18.05.2021.godine na pitanje suda vještak je istakao da je u konkretnom slučaju dozvoljeno izdvajanje u posebnu parcelu dijela zemljišta koji je uokviren na skici vještaka plavom bojom od 647 m2 (dakle manje od hektara u vezi sa članom 98. Zakona o komasaciji ali izgrađenog zemljišta) jer je početkom 2000.godine izgrađeno područje u komasacionoj masi na udaljenosti od javnog dobra do 50 metara dozvoljena gradnja bez pretvaranja poljoprivrednog zemljišta u nepoljoprivredne svrhe i to ne samo za k.o. T. nego i za dio k.o. B.2. zvani G., dio k.-o. B. Selo zvani K. i dio k.o. D. zvani D.1.. 

Sud je prihvatio nalaz i mišljenje vještaka geodetske struke cijeneći ga kao stručan i objektivan izrađen u skladu sa pravilima nauke, struke i vještine, nakon obilaska na licu mjesta, pri čemu ni parnične stranke nisu imale konkretizovanih prigovora niti primjebi na ovaj nalaz.

U nalazu i mišljenju od 17.02.2021.godine vještak građevinske struke Milićević Mladen iz B. je naveo da se posmatrani objekti i zemljište nalaze na parcelama kč.br.. 553,554 i 555, k.o. T. na udaljenosti od oko 100 m od magistralnog puta B.-R. i oko 12 km od sjedišta gradske uprave grada B., prikazao je naprijed navedene dimenzije i površine prizemnog stambenog objekta u kome se nalazi hodnik, dnevna soba, trpezarija sa kuhinjom, kupatilo, spavaća soba drugo kupatilo i ostava, zatim dimenzije i površine prizemnog pomoćnog objekta štale, svinjca zapadno uz štalu, i čardaka.

U pogledu tehničkog opisa je naveo da je stambeni objekat započet sa gradnjom 1988.godine , kontrukcija objekta je od nosivih zidova zidanih opečnim blokom u produžnom malteru ukrućen horizontalnim i vertikalnim armirano-betonskim serklažima i podvlakama, temelji su armirano-betonski trakasti, armirani temeljnim serklažima u dnu, podrumski zidovi i sokl su armirano betonski, a tavanska kontrukcija polumontažna tipa fert, iznad ploče je urađena provizorna nadzida da bi objekta bio privremeno pokriven kosim jednovodnim krovom sa namjerom da se izgradi još sprat ili potkrovlje za koje potrebe je ostavljen otvor na ploči za stepenice, krovna konstrukcija koja je djelimično oštećena je  drvena od jelovo-smrčeve građe, pokrivena crijepom dio ima bitumensku izolaciju. Fasadni zidovi su zidani ciglarskim blokovima, samo omalterisani bez fasadnih izolacionih slojeva i zaštite, unutrašnji zidovi malterisani produžnim malterom, stolarija drvena, podovi hodnika, kupatila su obloženi keramičkim pločicama dok sobe imaju itison i tepih preko cementnog estriha, izgrađeni dio objekta je po nalazu vještaka potpuno funkcionalan i koristi se za stanovanje. 

Štala je objekat zidan ciglanim i betonskim blokovima, ukrućeni ab serklažima, bez fasade, pokriven na dvije vode crijepom na drvenoj krovnoj kontrukciji, temelj je betonski trakasti, stolarija drvena i bravarska, objekat je pomoćni potpuno funkcionalan i koristi se, a u ovom obliku je završen 2000.godine, dok su ostali pomoćni objekti na trakastim temeljima i soklima zidani betonskim blokovima, pokriveni, koriste se za potrebe za koje su izgrađeni. U nalazu i mišljenju vještak je prikazao fotografije lica mjesta –objekata koje je nesporno izgradio tužilac, te izvršio procjenu istih, pa tako je građevinsku vrijednost stambenog prizemnog objekta u sadašnjem stanju procjenio na iznos od 27.011,40 KM, štale prizemnog pomoćnog objekta na iznos od 17.808,00 KM svinjca uz štalu kao prizemnog pomoćnog objekta na iznos od 1.638,00 KM čardaka na iznos od 2.250,00 KM i zemljišta za redovnu upotrebu objekata od 647 m2, na iznos od 6.567,00 KM odnosno 10,15 KM o m2, uz napomenu da vještak daje mišljenje da je za redovnu upotrebu predmetnih objekata potrebno najmanje 647 m2 zemljišta i pristupni put površine 214 m2. 

Prilikom saslušanja na ročištu za glavnu raspravu od 18.05.2021.godine vještak je argumentovano obrazložio nalaz i mišljenje i izložio parametre na osnovu kojih je odredio površinu zemjlišta za redovnu upotrebu objekata, a u skladu sa prirodom i namjenom i činjenicom da se radi o seoskom domaćinstvu, da tužilac sa porodicom drži stoku i za te namjene ima izgrađen pomoćni objekat, kao i da posjeduje putničko vozilo, i poljoprivrednu mehanizaciju-traktor i ostalo, kojima mora pristupiti ekonomskim pomoćnim objektima i na placu manevrisati sa istim, a u pogledu dimenzija od objekata do međe za prolazak mašinama, redovno održavanje objekata (popravka crijepa, krečenje, fasada i slično). 

Naime prema uobičajenoj praksi koja je prihvaćena kao pravilo u građevinarstvu ( sa čime je i sud upoznat kroz rad) kada se radi o seoskom domaćinstvu, polazi se od toga da je zemljište koje je potrebno za korišćenje objekata u seoskom domaćinstvu mora biti udaljeno od objekata najmanje pet metra, jer je karakter seoskog domaćinstva drugačiji od gradskog, da se pored objekata u selu mora proći sa poljoprivrednom mehanizacijom do ekonomskog dvorišta, u istom imati manipulativni prostor za kretanje mašina, deponovanje poljoprivrednih proizvoda, sijena i slično,  iz kog razloga prigovor tuženih na udaljenost zemljišta za redovnu upotrebu objekata od međe stambenog i pomoćnih objekata, kao i prigovor da u sastavu ovog zemljišta nije trebao biti obuhvaćen prostor zapadno od stambenog objekta tužioca i južno od pomoćnih, kao manipulativni prostor, nije osnovan. 

Pri tom izjašnjenje vještaka u pogledu površine zemljišta za redovnu upotrebu objekata u seoskom domaćinstvu je u skladu i sa odredbama člana 39.stav 1.  i člana 70. Pravilnika o opštim pravilima urbanističke regulacije i parcelacije koji je donio ministar za prostorno uređenje, građevinarstvo i ekologiju Republike Srpske  broj 15.03-020-2607/13 od 23.12.2013.godine („Službeni glasnik Republike Srpske“ broj 115/2013) koji član 70. normira da najmanja površina građevinske parcele za izgradnju u seoskom naselju iznosi 500 m2, a najmanja širina parcele za sve vrste izgradnj iznosi 15 m što je ispunjeno u konkretnom slučaju, budući da prema stepenu izgrađenosti, površinama i rasporedu izgrađenih objekata na ovom dijelu zemljišta površina od 667 m2, je više nego jasno, najmanja površina zemljišta za redovnu upotrebu objekata (što nije protivno ni odredbama citiranog Pravilnika-može po potrebi iznositi i više od 500 m2 što je minimum). 

Sud je poklonio povjerenje nalazu i mišljenju vještaka građevinske struke Mililčević Mladenu iz B. kao stručnom i objektivnom budući da je izrađen u skladu sa pravilima nauke, vještine i struke od strane dugogodišnjeg sudskog vještaka sa bogatim iskustvom u vještačenju ove vrste sporova, uvažavajući neophodne parametre za određivanje kako zemljišta pod objektima i za njihovu redovnu upotrebu, tako i u pogledu vrijednosti objekata i zemljišta u kom dijelu procjene vrijednosti ni parnične stranke nisu imale prigovora niti primjedbi. 

Iz iskaza tužioca  kome sud poklanja povjerenje kao istinitom i izrazito uvjerljivom, a koji je u bitnom u pogledu odlučnih činjenica potvrđen i iskazima svih saslušanih svjedoka tužioca tokom postupka, i to Đ.M.2.,Đ.S.1., Đ.Đ., G.N. i Đ.R., pa je i istim sud takođe poklonio povjerenje kao objektivnim i vjerodstojnim,  sud je utvrdio da je uz prethodnu saglasnost, odobrenje i nagovor tuženih kao roditelja, a u cilju rješavanja stambenog pitanja, tužilac u toku trajanja braka sa suprugom Đ.R.,svojim radom i novčanim sredstvima, 1988.godine na zemljištu u svojini tuženih, sagradio porodičnu kuću pod ploču (u radovima mu pomagao i svjedok G.N. kao moba) na skici vještaka geometra označenu brojem 3,  te da se iste godine u kuću i uselio sa suprugom i u to vrijeme maloljetnom kćerkom Đ.V.(mlađa kćerka Đ.V.1. je rođan 1991.godine), nakon toga  1992/1993 je dogradio u kući kupatilo i špajz, a 1994.godine napravio krov na jednu vodu.Iz istih iskaza sud je utvrdio da je 1990/1991 uz saglasnost, odobrenje i nagovor tuženih kao roditelja na istom zemljištu tuženih  svojim radom i novčanim sredstvima na placu izgradio pomoćni prizemni objekat-štalu od čvrstog materijala na skici vještaka geometra prikazana i obilježena pod brojem 5, da je čardak na skici označen pod brojem 4 postavio godinu dana prije 1989.godine, ali je usljed poslednjih poplava u Semberiji čardak uništen i na istom mjestu poslije poplava 2014.godine  postavio čardak (sada na licu mjesta) od betonskog bloka a u radovima na izgradnji čardaka mu je pomagao i svjedok Đ.Đ.,srodnik parničnih stranaka, dok je pomoćne objekte označene na skici vještaka geometra pod brojem 7-svinjac i 6 tor za stoku takođe uz saglasnost i odobrenje tuženih sagradio oko 2005.godine. Sve objekte tužilac sa porodicom  nesmetano koristi,izrađeni su uz odobrenje i saglasnost tuženih kao vlasnika zemljišta koji se nikada nisu protivili gradnji objekata,bez  bilo kakvog bitnijeg učešća tuženih kao i njegovih sestara Đ.S. i V.M. u gradnji ovih objekata. 

Prednje naprijed navedene odlučne činjenice su potvrđene i iskazima saslušanih svjedoka tuženih  i to I.V. koja je radila kao nadničar kod tuženih prije 20 gdina, kojoj je poznato da je tužilac naprio kuću i štalu na zemljištu tuženih, kao i sestara tužioca a kćerki tuženih, Đ.S: i V.M., koji su u svojim međusobno saglasnim iskazima potvrdili da je tužilac sa suprugom Đ.R., svojim radom i sredstvima sagradio sve navedene objekte,  s tim što svjedok Đ.S: ističe da je tužilac  samo stambenu zgradu i štalu sagradio uz saglasnost i odobrenje tuženih roditelja,ali ne i čardak, i svinjac  uz štalu na dijelu parcele 555 k.o. T. kao i da nije imao saglasnost roditelja da pravi tor sjeverno od štale, dok svjedok V.M. navodi da je imao saglasnost za svinjac uz štalu (objekat 7) ali ne i za tor sjeverno od štale (objekat 6 na skici) i za čardak (objekta broj 4).

U ovom dijelu međusobno kontradiktornim iskazima svjedoka tuženih sud nije poklonio povjerenje, tim prije što se isti u pogledu sadržine protive navodima naprijed navedenih iskaza nepristrasnih svjedoka kojima je sud poklonio povjerenje kao i iskazima tužioca i njegove supruge. Prednji navodi svjedoka tuženih nisu potvrđeni bilo kojim provedenim dokazom tokom postupka, u smislu da su se tuženi protivili gradnji pomoćnih objekata (nema dokaza o prijavama  nadležnim državnim organima i slično), a nisu u skladu ni sa pravilima logičkog zaključivanja, jer ako su tuženi odobrili sinu da pravi štalu gdje će držati stoku, logično je da mu odobre i izgradnju čardaka gdje se drži i hrana za stoku, kao i da mu omoguće da štalu prošire u vidu svinjca i tora obzirom da se domaćinstvo tužioca bavi isključivo poljoprivredom od koje stiče prihode za izdržavanje porodice.

Navodi svjedoka tuženih da prijavu nadležnim inspekcijama nisu izvršili jer bi se tada naložilo rušenje i nelegalno sagrađenog stambenog objekta i štale, sud nije prihvatio jer čak i da je tačno da se radi o nelegalno sagrađenom stambenom objektu i pomoćnom objektu štale (bez dozvole nakon 1980.godine) takav stambeni i pomoćni objekat, izgrađeni od čvrstog materijala koji obezbjeđuje sigurnost i trajnost objekata (kako je to opisao u svom nalazu vještaka građevinske struke) je moguće naknadno legalizovati (dakle bez rušenja) shodno članu 2 i 9. Zakona o legalizaciji bespravno izgrađenih objekata („Službeni glasnik Republike Srpske“ broj 62/2018). 

Pored toga treba istaći i to da pomoćni objekti predstavljaju sporedne stvari odnosno pripatke glavnoj stvari-glavnom  stambenom objektu-stambenoj zgradi u čijoj su funkciji imajući u vidu prirodu i namjenu u seoskom području, isti pomoćni objekti ne mogu biti predmet sticanja posebnog prava vlasništva, ali u stvarno-pravnom smislu dijele sudbinu glavne stvari-glavnog stambenog objekta, iz kojih razloga nije osnovan prigovor tuženih iz završne riječi u tom dijelu. 

Pri tom sve do legalizacije ili rušenja, čak i da se radi o bespravno sagrađenim objektima, oni uživaju građansko-pravnu zaštitu odnosno mogu biti objekt sticanja prava vlasništva, zahtjeva za predaju u posjed, zaštitu od uznemiravanj (po svim svojinskim tužbama) i slično.

Osnovi sticanja prava svojine su određeni članom 20. stav 1. Zakona o osnovnim svojinsko-pravnim odnosima („Službeni list SFRJ“ broj 6/80 i 36/90, te „Službeni glasnik Republike Srpske“ broj 38/03-u daljem tekstu ZOSPO) koji je važio u vrijeme izgradnje porodičnog prizemnog stambenog objekta i pomoćnog prizemnog objekta štale na navedenom zemljištu tuženih, a to su pravni posao, zatim činjenice po kojima se na osnovu samog zakona stiče pravo svojine (originarni načini sticanja), kao i nasljeđivanje. Pravni posao-ugovor je instrument za autoregulaciju građansko-pravnih odnosa između pravnih subjeakta u granicama njihove autonomije volje (član 10. Zakona o obligacionim odnosima-„Službeni list SFRJ“ broj 29/78, 39/85 i 57/89, te „Službeni glasnik Republike Srpske“ broj 17)93, 3/96, 39/03 i 74/04, dalje ZOO).

Zakonske pretpostavke iz odredbe člana 24. ZOSPO potrebne za sticanje svojine građenjem su: 1)da je lice koje moože biti osilac prava svojine izgradilo zgradu ili drugu građevinu (građevinski objekat) 2) da je to lice gradilo na zemjištu na kojem drugi ima pravo svojine, 3) da to lice nije znalo niti moglo znati da gradi na tuđem zemljištu i 4) da je vlasnik zemljišta znao za gradnju i nije se tome protivio. 

Skoro identičnu odredbu sadrži i član 59. važećeg Zakona o stvarnim pravima  („Službeni glasnik Republike Srpske“ br.124/08,58/09,95/11 i 60/15, 18/2016-odluka Ustavnog suda RS, 107/2019 i 1/2021-odluka Ustavnog suda RS). 

Tačni su navodi punomoćnika tuženih da je u vrijeme gradnje stambenog objekta i pomoćnih objekata tužilac znao da gradi na tuđem zemljištu odnosno zemljištu tuženih, ali previđa odlučnu činjenicu, da je to činio uz prethodnu saglasnost, nagovor i odobrenje tuženih koji su znali za gradnju i njoj se nisu protivili. 

Naprijed citirane zakonske odredbe ZOSPO i ZSP se primjenjuju u situaciji ako između stranaka,nije postignut prethodni izričiti ili prećutni sporazum-ugovor o tome da tužilac na zemljištu tuženih, za potrebe obezbjeđenja rješavanja stambenog pitanja svoje porodice sagradi porodičnu stambenu zgradu sa pratećim pomoćnim objektima, na koji način bi građenjem na osnovu  takvog sporazuma stekao pravo svojine na objektima i zemljištu pod objektima i za njihovu redovnu upotrebu. Radi se o pravnim odnosima stranaka koje njihovi učesnici slobodno uređuju i gdje nema gradnice autonomije volje. Iz rezultata provedenog dokaznog postupka sud je utvrdio da je tužilac (zajedno sa suprugom) na zemljištu tuženih, uz njihovu saglasnost i odobrenje,sagradio stambeni objekat i pomoćne objekte koji su predmet ovog spora a u cilju rješavanja stambenog pitanja porodice, da ih nesmetano koristi do danas, što znači da je među strankama postignut sporazum da građenjem na zemljištu tuženih tužilac stekne pravo vlasništva na izgrađenim objektima što uključuje i zemljište za njihovu redovnu upotrebu budući da zemljište sa objektima čini jedinstveni objekt prava, odnosno neraskidivu cjelinu,  iz kojih razloga je sud u cijelosti usvojio tužbeni zahtjev te odlučio kao u izreci. 

Čak i u situaciji da su tuženi tokom postupka dokazali, a nisu, da su svojim radom i sredstvima doprinijeli izgradnji objekata odnosno učestvovali u istoj,ni u toj pretpostavljenoj situaciji tuženi ne bi imali bilo kakvih svojinskih prava na objektima i zemljištu za redovnu upotrebu istih,  kod nesporne činjenice da su se objekti gradili za potrebe tužioca koji od izgradnje do danas živi u stambenom objektu i pomoćne objekte koristi za svoje potrebe. 

Naime, prema stavu sudske prakse (u vezi sa takvim prepostavljenim slučajem koji nije dokazan) udjeli lica koja zajedničkim radom stiču zajedničku imovinu se utvrđuju prema njihovom doprinosu, ali samo u slučaju ako nije drukčije dogovoreno (izričito ili prećutno) ili ako iz namjere učesnika ne proizlazi nešto drugo, i kada se stranke dogovore da će se izgraditi građevinski objekat na kome će jedan od njih biti vlasnik, onda nije od uticaja ko je ulagao sredstva u gradnju i koliki je doprinos učesnika u gradnji,jer kada zgrada bude završena, lice koje je ulagalo sredstva u izgradnju može prema vlasniku zgrade postaviti obligaciono-pravni zahtjev da mu se vrate uložena sredstva.  Stoga kako  je u konkretnom slučaju između stranaka postignu sporazum da će sporni objekti izgrađeni na zemljištu tuženih, biti u svojini tužioca,što podrazumjeva i svojinu na zemljištu za redovnu upotrebu objekata,  potpuno je irelevantno, u stvarno-pravnom smislu, čiji sredstvima je nekretnina sagrađena, čak i da su tuženi dokazali svoje učešće u gradnji objekata, a nisu jer je tokom postupka sud utvrdio da su objekti građeni isključivo radom i sredstvima tužioca i njegove supruge, bez bilo kakvog bitnijeg uticaja tuženih i njihovih kćerki, uz odobrenje i saglasnost tuženih.  

Sud smatra neosnovanim prigovor punomoćnika tuženih sa ročišta za glavnu raspravu od 01.07.2021.godine da je punomoćnik tužioca prilikom konačnog uređenja tužbenog zahtjeva sa istog ročišta izvršio objektivno preinačenje tužbenog zahtjeva u odnosu na postavljeni zahtjev iz tužbe. 

Naime i u zahtjevu tužbe i u konačno uređenom zahtjevu tužilac traži utvrđenje da je građenjem  objekata na zemljištu tuženih uz njihovo odobrenje i saglasnost, stekao pravo svojine na objektima i zemljištu pod objektima i za redovnu upotrebu objekata. Okolnost što je tužilac u zahtjevu sa ročišta od 01.07.2021.godine opredjelio svojinske udjele na objektima i zemljištu za njihovu redovnu upotrebu i tražio da se na istim upiše kao vlasnik i posjednik u posebnom listu nepokretnosti i zemljišno-knjižnom ulošku sa dijelom 1/1 nema značaj preinačenja tužbenog zahtjeva u objektivnom smislu iz člana 56. ZPP.

Odluku o troškovima postupka sud je donio shodno uspjehu u parnici,prema vrijednosti predmeta spora označenog u uređenoj tužbi -1.000,00 KM, na opredjeljeni zahtjev punomoćnika tužioca sa ročišta za glavnu raspravu, na osnovu članova 386,396, 191. stav 3, i člana 387. Zakona o parničnom postupku u vezi sa tarifnim brojem 2. i 9. Tarife o nagradama i naknadi troškova za rad advokata Republike Srpske („Službeni glasnik RS“ broj 68/2005).

Troškovi postupka se sastoje od sudske takse na tužbu od 50,00 KM, takse na presudu u iznosu od 50,00 KM,predujmljeni i isplaćeni troškovi uviđaja i vještačenja u ukupnom iznosu od 579,00 KM,  troškovi nagrade za  sastav tužbe po advokatu kao kvalifikovanom punomoćniku od 160,00 KM, i zastupanja tužioca na devet održanih ročišta  po 160,00 KM (u dane 19.11.2019.godine-1h, 24.06.2020.godine-1h, 08.09.2020.godine-1h, 29.12.2020.godine-1h, 18.05.2021.godine -3h, 07.06.2021.godine-5h, 08.06.2021.godine-2h i 01.07.2021.godine-1h) što iznosi 1.440,00 KM (punomoćnik tužioca nije postavio zahtjev za naknadu troškova postupka za neodržana ročišta-odložena ili odgođena) te nagrade za izgubljeno vrijeme za 12 započetih sati po 60,00 KM, što iznosi 720,00 KM, kako je to u pogledu izgubljenog vremena odsustva iz kancelarije radi prisustva raspravnama  potraživano opredjeljenim zahtjevom punomoćnika tužioca sa glavne rasprave u čijim granicama sud je dužan odlučivati u smislu člana 2. ZPP,  što ukupno iznosi  2.999,00 KM koji iznos je dosuđen tužiocu kao nužan i potreban za vođenje parnice obzirom da je uspio u postupku. 

Sud je preko dosuđenog iznosa odbio zahtjev punomoćnika tužioca za naknadu troškova parničnog postupka koji se odnosi na isplatu paušalne nagrade od 25 % po tarifnom broju 12. ATRS na dosuđeni iznos nagrade za zastupanje na ročištima i sastav tužbe, iz razloga što nije dokazao niti razložno argumentovao koje je to sporedne radnje punomoćnik učinio povodom navedenih parničnih radnji, a za koje tarifom nije predviđena posebna nagrada. 

U skladu sa naprijed navedenim odlučeno je kao u izreci ove  presude. 

Pouka o pravnom lijeku:                                                                                                         Sudija 

Protiv ove presude dozvoljena je žalba





      Ljubiša Mićić

Okružnom sud u Bijeljini, putem ovog suda,

u  roku od 30 dana počev od prvog narednog 

dana od dana donošenja presude putem ovog suda.

